《奉和静成牡丹》
明代·释今足

天与芬芳色夺妍，含风和露静娟娟。无言自吐馨香意，微笑谁知婀娜传。

不入御园催丽句，独临精舍映枯禅。高枝若使能移接，绕座繁英出槛前。

作者简介：今足(？--一六九七)，字一麟。高要人。俗姓陆。诸生。清圣祖康熙十六年（一六七七）受具，走吴越秦晋，所过大刹无不遍参诸方大老。三十六年募缘返粤，归省墓田，偶病而终。事见《海云禅藻集》卷三。